Diari Oficial de la Generalitat Valenciana


Sumari del DOGV 7846, del 08-08-2016 (2016/6444)

ORDRE 44/2016, de 4 d'agost, de la Conselleria d'Educació, Investigació, Cultura i Esport, per la qual es modifica l'Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià i en llengües estrangeres en els ensenyaments no universitaris en la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/08/04/44/dof/vci/html**

### Dades del document

Número de DOGV
:   7846

Data del DOGV
:   08-08-2016

Secció del DOGV
:   I. DISPOSICIONS GENERALS

Número del document
:   2016/6444


Data del document
:   04-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * esport
    * educació artística
    * reconeixement de títols
    * ensenyament d'idiomes
    * ensenyament primari
    * ensenyament secundari
    * ensenyament obligatori
    * personal docent
    * qualificació professional
    * legislació
    * educació d'adults
    * ensenyament professional
    * títol d'estudis

ORDRE 44/2016, de 4 d'agost, de la Conselleria d'Educació, Investigació, Cultura i Esport, per la qual es modifica l'Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià i en llengües estrangeres en els ensenyaments no universitaris en la Comunitat Valenciana. [2016/6444]  
PREÀMBUL  
  
El Decret 127/2012, de 3 d'agost, del Consell, pel qual es regula el plurilingüisme en l'ensenyament no universitari en la Comunitat Valenciana estableix en l'article 11 que la conselleria competent en matèria d'educació regularà els requisits d'acreditació de la capacitació del professorat dels nivells d'ensenyament no universitari en llengües per a impartir àrees, matèries o mòduls no lingüístics en valencià, en anglés i en altres llengües i en l'annex estableix el calendari d'aplicació.  
  
En desplegament d'aquest decret l'Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià i en llengües estrangeres en els ensenyaments no universitaris en la Comunitat Valenciana, estableix en la disposició transitòria quarta el següent:  
«Exigència dels certificats de capacitació en llengües estrangeres  
1. Fins al curs 2015-2016, només s'exigirà al professorat l'acreditació de la competència lingüística mínima regulada en la present ordre per a la impartició d'ensenyaments en una llengua estrangera.  
2. A partir del curs 2016-2017, per a poder impartir ensenyaments en una llengua estrangera, el professorat haurà d'estar en possessió del Certificat de Capacitació per a l'Ensenyament en la llengua estrangera corresponent.»  
Aquesta Administració està treballant en la formació del professorat no universitari a fi de dotar una plantilla competent en valencià, castellà i anglés, que actualment no té la competència adequada, per la qual cosa cal ajornar l'exigència del Certificat de Capacitació per a l'Ensenyament en la llengua estrangera mentre no s'assolisca aquest objectiu.  
  
Per tot això, a proposta de la Direcció General de Política Lingüística i Gestió del Multilingüisme, amb l'informe previ de l'Advocacia General de la Generalitat, i en virtut de les competències que m'atribueixen l'article 28.e de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, conforme amb el Consell Jurídic Consultiu de la Comunitat Valenciana,  
  
ORDENE  
  
Article únic. Modificació de l'Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià i en llengües estrangeres en els ensenyaments no universitaris en la Comunitat Valenciana  
Es modifica la disposició transitòria quarta de l'ordre, que queda redactada com s'estableix en l'annex.  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 4 d'agost de 2016  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
ANNEX  
Modificació de l'Ordre 17/2013, de 15 d'abril, de la Conselleria d'Educació, Cultura i Esport, per la qual es regulen les titulacions administratives que faculten per a l'ensenyament en valencià, del valencià i en llengües estrangeres en els ensenyaments no universitaris en la Comunitat Valenciana.  
  
Únic  
La disposició transitòria quarta queda redactada de la manera següent:  
«Exigència dels certificats de capacitació en llengües estrangeres  
  
1. Fins al curs 2017-2018, només s'exigirà al professorat l'acreditació de la competència lingüística mínima regulada en aquesta ordre per a la impartició d'ensenyaments en una llengua estrangera.  
2. A partir del curs 2018-2019, per a poder impartir ensenyaments en una llengua estrangera, el professorat haurà d'estar en possessió del Certificat de Capacitació per a l'Ensenyament en la llengua estrangera corresponent.»


Còpia Permalink ELI